स्वरोजगार के लिए 17 समूहों को 10-10 हजार का चेक
नगर निगम की ओर से राष्ट्रीय शहरी आजीविका मिशन के तहत 17 स्लम एरिया के ग्रुपों को दस- दस हजार का चेक स्वरोजगार के लिए दिया गया। योजना की राशि शनिवार को शास्त्री नगर स्थिति सामुदायिक भवन में शहरी मंत्रालय की संयुक्त सचिव शोभा ठाकुर और मेयर अफजल इमाम ने प्रदान किया। नगर सचिव मुमुक्षु चौधरी ने बताया कि योजना की राशि सभी ग्रुप को आपसी सहयोग से रोजगार देने के लिए दिया गया है। उन्होंने बताया कि अब दो जनवरी को केंद्र की अन्य योजनाओं, राजीव गांधी शहरी आवास एवं स्वच्छ भारत मिशन के लिए कैंप लगाया जाएगा।
इसके अलावा स्वच्छ भारत मिशन के तहत यारपुर स्लम एरिया के 29 लाभुकों को शौचालय निर्माण की स्वीकृति दी गर्इ। मुमुक्षु चौधरी ने बताया कि सभी को शौचालय निर्माण के लिए 12 हजार की राशि दी जाएगी, जो दो किस्तों में मिलेगी। पहली किस्त की राशि तब मिलेगी जब स्वीकृति प्रदान किए गए लाभुक शौचालय निर्माण के लिए खुदार्इ शुरू करेंगे। इसका फोटो स्वच्छ भारत मिशन की वेबसाइट पर अपलोड किया जाएगा।
शौचालय बनाने के लिए चेक देते मेयर अफजल इमाम। साथ में अन्य।
hin_Deva hin_Deva hin_Deva hin_Deva